Ondo ari gara? Hau hilketaren gertalekua da.
Zerbaitegatik esaten diote "ikerketa-kazetaritza".
Baina ez dugu kazetari-agiririk behar?
Kazetari-agiria! Poliziak ez du hau ondo miatu. Sumatzen dut.
Ez al zenuke Peabody sari bat eduki nahi...?
TUCKER ETA DALE GAIZKIAREN KONTRA
3 EGUN LEHENAGO
Apalatxe mendiak Virginiako mendebaldea
-Chuck, azkarrago. -Bai, motel, azkarrago.
Aitaren autoa da. Azkarrago noala jakiten badu, akabatuko nau.
Kaka!
Putakumeak!
Basakaikuen lurretan gaudek.
Hire koadrilakoak ez badira ere, ez dituk basakaikuak.
Ba bai, Allison! "Omega Beta"koa ez dena basakaikua!
-"Omega Beta"! -Aurrera!
Ergelez betetako auto batean nago.
Ergelak bagina, ez genukeen hau ekarriko.
Zuzenketa: kristorenak zarete!
Chuck, azkarrago, aurreratu egingo gaitiztek.
Demontre!
Ikusi duzue nola begiratu diguten?
Mutilok!
Garagardoa ahaztu zaigu!
Zer nahi duzue?
Non daukazu garagardoa?
Atzealdean.
Ikusi duk zer itxura duten?
Irakurridak berriz zerrenda.
Iltzeak, zerra, kakoak, sega, uztaiak...
Chad, behar al dira...?
Chad? Chad!
Ni naun. Goazeman. Leku hau ikaragarria dun.
Dale, zerbait gehiago behar dugu?
Arrautzak ozpinetan. Sei libera.
Tucker, ikusi al duk inoiz horrelakorik hire bizitzan?
Ez zieat ezer berezirik ikusten.
-Unibertsitateko neska arruntak. -Arruntak? Bai zera!
Badakik zer? Gizakia duk, hoa eta hitz egizak berarekin.
Berarekin hitz egin? Zer ostia esango diot?
Ez zakiat.
Esaiok etxetxo bat daukaala oporretarako. Zirrara egingo diok.
Erotu egin al haiz? Unibertsitatean zaudek!
Ni bezalako norbaitek konponduko zioan txaleteko komuna!
Fedea izan heure buruagan. Neskek beldurra usaintzen ditek.
Hi ederra haiz, gutxi gorabehera. Eta bihotz handia duk.
Horra bi balio handi! Tira, hoa haiengana.
Zer da gerta dakiakeen okerrena?
Badakik zer?
Arrazoi duk. Hara joango nauk.
-Hara joango nauk oraintxe. -Itxoin ezak.
Zernahi ere esaten duala, irribarre egin ezak.
-Konfiantza adierazten dik horrek. -Irribarrea... Ederki!
Zer? Mendira, oporretan?
Hi, ez diagu istilurik nahi. Beraz, ospa!
Ederki. Barkatu.
Sartu furgonetan.
Oso hozkailu polita!
Esan diat, Tucker. Hutsa nauk emakumeekin.
Nire aurpegiak nazka ematen ziek.
Tira!
Ni ez nauk hi bezalakoa. Ez zakiat neskei hik bezala hitz egiten.
Tontotu egiten nauk. Eskuak gogortzen zaizkidak.
Eta potolo ergel bat ematen diat.
Badakik zer gertatzen zaian? Gutxiagotasun-konplexua daukak.
-Ez zaukaat. -Bai.
Bizitza laburra duk. Har ezak behar duana.
-Gauzak ez dituk zerutik erortzen. -Hori egia duk.
-Kaka! -Zer ari haiz?
Txakurrak!
Zapi bat zaukaat. Kendu besoa, hankartean isuri zaik garagardoa.
-Gelditu egin duk. Altxa. -Ezin diat.
-Bazatorrek. -Mahuka harrapatuta zaukaat!
-Aska ezak! Autotik irten duk. -Autotik irten duk?
Bazatorrek!
Kaixo, zer moduz? Egun bikaina, ezta?
Paperak.
Diru-zorroa galdu nuen duela bi aste. Berria bidali didate.
Behin behinekoa.
Nora zoazte?
Oporretako etxe bat daukagu Morris aintziran.
Dirutza kostatu zait etxea, eta hara goaz arrantza egitera.
Bai, arrantza egitera!
Gaizki pasatu du neskekin; lagunarte pixka bat behar du.
Han oinaze eta sufrimendu izugarria besterik ez dago.
Argi keinukaria puskatuta daukazulako gelditu zaitut.
Bai, jauna.
Berandu baino lehen... konpon ezazu.
Mila esker laguntzagatik.
-A zer estualdia, motel! -Bitxia zuan, gero!
Bazihoak. Agur.
Ene! Erreparatu diok? Badakik zer gertatzen zaion?
Inbidia ziguk ezin duelako oporretako etxerik erosi.
Bizimodu onari!
Bizimodu onari, motel.
-Begira kamioneta horri! -Ikusi diat.
Gurea da? Eta hor beste bat dago.
Ai, ene!
Sekulakoa da! Esku-trebeentzat aproposa zela esan diate?
Bai, ikus dezagun barrukoa.
Eta gurea da, ene!
-Hauts pixka bat besterik ez. -Kristoren etxea!
Hemengo jabea arkeologoa-edo izango zuan.
Bai, eta albistezale amorratua ere bai.
"Saltxita Beroen gordailu handia".
"Hiru erosi eta bi oparituko dizkizugu. Mugarik gabe".
Nire mahai-jolasik gustukoena ere hemen zagok.
Ezin diat sinetsi hemen egotea, oporretako nire etxean.
Badakik zer? Ametsak errealitate bihurtzen dituk.
Kontuz!
-Konpondu egin beharko diagu. -Bai, ideia ona duk.
Altxa haiteke.
Ametsetan zakil bat zurrupatzen duena homosexuala da?
Bai.
Benetan?
-Kontu beldurgarri bat entzun nahi? -Ez.
Ez du graziarik.
Benetan gertatutako zerbait entzun nahi duzue?
Hementxe gertatu zen.
Baso hauetantxe.
Gaur beteko dira 20 urte.
Gerran Hildakoen Eguneko Sarraskia.
Gu bezalako ikasle talde bat...
...ondo pasatzera etorri zen...
...pentsatu ere gabe ez zeudela bakarrik...
...baso hauetan.
-Zer ari haiz? -Jarri lehengo musika.
Ez, hori ondo zagok. Gustatzen zaidak.
Bat bakarrik atera zen bizirik gertatutakoa kontatzeko.
Gainerakoak desagertu egin ziren...
Eta beren gorputzak gure azpian lurperatuta daude.
Aintzira bat dago hor! Zatozte biluzik bainatzera.
Ni banoa.
Ni bainujantziarekin.
Ondo da, Tuck. Hori hiretzat.
Horregatik hago bizitzan galduta.
Heurea defendatzen ez dualako.
Ezta pentsatu ere!
-Ez al didak ba esan...? -Adarra jotzen didak?
Benetan ari al haiz?
-Zer esan diat? -Neurea defendatzeko.
Adarra ez jotzeko duk esan diadan azken gauza.
Bai?
Norbait dago hor?
Mutilok.
Ene, Chad! Zer ari haiz? Baboa haiz, gero!
-Tira, barregarria izan dun. -Ez duk barregarria izan.
Ez kezkatu, Allie. Ni naun.
Ikaratu egin nauk.
-Utzi antzerkiak. -Zer antzerki?
Besteak baino hobea izatearena.
-Nik ez... -Bai, hala ari haiz.
Baina ondo zagon. Konturatu naun eta.
Hi besteak baino hobea haiz.
Hi eta ni, Allie, bestelako ezpal batekoak gaitun.
-Badakin zer esan nahi dudan? -Ez diat uste...
Pozten naun elkar hobeto ezagutzeko aukera hau izateaz.
-Chad, mozkortuta hago. -Hobe. Lotsa galtzen diat.
Geldi hor!
Gelditu, zergatik?
Elkarrentzat apartak gaituk.
Gero hitz egingo diagu. Besteengana noak.
Tira, Allie!
Zer arraio duk hori?
Ez zakiat.
Begiratzera joan behar genikek.
Ez, Tuck, orain ez ditek horretarako gogorik izango.
-Nik gogoa diat ba. -Ez, ez.
Zer demontre ari haiz?
-Ez diat berriz esango! -Ondo da.
Begira!
Tucker!
Demontre, zer arraio gertatzen zaik?
Zer egin dut?
Neska erdi biluzi bati begira nagoenean, ez niri oihuka deitu.
-Kuxkuxean ari hintzen. -Ez daukak erremediorik.
Oraindik ez duk atera.
Arraun egin ezak!
Andereño!
Non dago?
Lagunduidak neska txalupan sartzen.
Hanketatik helduiok.
Zuen laguna daukagu!
Allison harrapatu dute!
Zuen laguna daukagu! Zergatik doaz ihesi?
Berdin ziok. Txabolara eraman behar diagu neska.
Arraun egin.
-Basakaikuak! -Zer basakaiku?
Dendako basakaikuak!
Allison harrapatu dute!
Ez! Mesedez, ez!
Ez zaizkizu opilak gustatzen? Beste zerbait prestatuko dizut.
Galdetu egin behar nuen...
Opilak?
Ez dut ulertzen. Nora eraman ote dute?
-Ospitalera, beharbada. -Ez duzue ulertzen.
Chuck, esaiek zer ikusi huen.
Oso ilun zegoan. Baina bazirudien haietako bat...
...aurpegia jaten ari zitzaiola.
Zer nazka!
Betikoa irudituko zaizue, baina ez genioke poliziari deitu behar?
-Eta Allison horien eskuetan utzi? -Jan egin badute, zer axola dio?
Ez dugu poliziaren beharrik. Geuk konponduko dugu hau.
Ni joango al naiz? Nik bakarrik gida dezaket aitaren kamioneta.
-Ederki. Joan nahi baduk, joan. -Primeran! Berehala itzuliko naiz.
Kaka putza! Nora doa?
Aizue! Etorri hau ikustera.
Zer da leku hori?
Txabola bat besterik ez da. Ez du zertan psikopatena izanik.
A, ez? Zergatik ez haiz hi sartzen haiekin hitz egitera?
Ederki. Joan behar nuke, beharbada.
"Beharbada" esan dut.
Tori.
Ez esan arrautzak hirugiharrarekin gustatzen ez zaizkizunik.
Zer ari naiz hemen?
Ez al zara gogoratzen?
Tira ba... Nik eta Tuckerrek...
Zera... Nik eta Tuckek...
Tuckerrek eta nik bart gauean ekarri zaitugu.
Zergatik?
Igerian ari zinen lagunekin, harkaitz batera igo...
...irristatu, buruan kolpea jo, eta uretara erori zinen.
Eta, gero, nik salbatu egin zintudan.
Gu espiatzen ari zinen?
Ez, ez, ez! Espiatu guk, bai zera! Jainkoagatik zin dagizut.
Arrantzan ari ginen.
Ez genuen ikusi...
Nik ez nuen ikusi... Tuckerrek beharbada pixka bat...
-Non daude nire lagunak? -Korrika joan ziren basora.
Han utzi ninduten?
Bai, baina ez haserretu berekin.
Badago jendea krisialdietan asko estutzen dena.
Horregatik ekarri zintugun Tuckerrek eta nik hona.
Gaur goizean zure bila etorriko zirela uste genuen.
Ez neukan nesken arroparik, beraz...
Berdin dio. Modak ez dit axola handirik.
Niri ere ez.
Jangers du izena. Zakur gaiztoa dirudi, baina txintxoa da.
Laztan egiozu sudurrean.
-Lerdea dario. -Badakit.
Barkatu nahaspila. Tuckek eta nik erosi berria dugu etxea.
Eta zu bezalako goi mailako neska bati ez zaio aparta irudituko...
...baina guretzat amets hutsa da oporretako etxe bat edukitzea.
Nolanahi ere...
Lasaitu eta lo hartu, bai?
Nola duzu izena?
Tale. Ducker. Ez, Dale da nire izena.
Ni Allison naiz, baina lagunek Allie deitzen didate.
Pozten naiz zu ezagutzeaz, Allie... son.
Zerbait behar baduzu, bota garrasi bat.
Horko gelan egongo naiz.
-Dale? -Bai?
Badago zereginen bat hemen?
Mahai-jolasak gustatzen?
Nolakoak?
Hau da niri gehien gustatzen zaidana: Trivi-Up.
Tira. Zazpitik lau.
Ezta pentsatu ere. Hik galdu duk.
Ixo eta joan, ninia!
Romeo madarikatua!
Ene!
Korri! Azkar!
Botaldi ona! Bost!
Zure txanda.
Nor izan zen Estatu Batuetako bosgarren lehendakaria?
Zer erraza! James Monroe.
Ene, ez duzu huts egiten! Hau da hau!
Barkatu. Nire buru arraro honek entzuten duen guztia oroitzen du.
Oso bizkorra dirudizu.
Ez, ergela naiz. 3. mailaraino iritsi nintzen.
Horrek ez du ezer esan nahi.
Alde handia dago heziketaren eta adimenaren artean.
Zer ikasten ari zara unibertsitatean?
Psikologiako azken urtea egiten ari naiz.
Zer lan mota egingo duzu?
Ez dakit...
Amets ergel bat dut.
Ametsak ez dira ergelak.
Munduko arazo eta gatazka asko komunikazio faltagatik dira.
-Ulertzen? -Bai.
Eta uste dut... terapeuta ona izan nintekeela.
Ez, ez!
Gurasoek gauza bera esaten didate, uzteko.
Ez, nahi duzuna egin behar duzu.
Baina habe hori loka dago, eta bultzatzen baduzu...
Ene, Tucker! Zer gertatu zaik aurpegian?
Erle-abaraska bat zerratu diat.
Zergatik?
Ez diat nahita egin, baboa!
Hori ez zuan gertatuko, niri laguntzen han egon bahintz!
Lanera etorri gaituk, ez mahai-jolasetan jolastera!
Nire errua izan da. Niri bururatu zait jolastea.
Ez da egia... Nire errua izan duk.
Hurbil hadi eta ezten horiek guztiak kenduko ditiat aurpegitik.
Eta gero lanean lagunduko diat.
-Estimatuta zagok. -Ederki.
Jota daukak aurpegia.
-Kontuz ibili! -A zer txikizioa!
Kaixo.
Zure lagun bat ikusi dut hor kanpoan.
Alergia edo antzeko zerbait izango die erleei...
...korrika bizian ari zen eta.
Ea ikusten dudan.
Ez, ez!
Atseden hartu behar duzu. Gu joango gara zure lagunengana.
Baina...
Bainarik ez. Gu joango gara, Zu lasai.
Tuckerrek eta Dalek konponduko dugu hori.
-Ez al da hala, Tucker? -Bai...
Jatorra mutila!
Dale, kontuz ibili.
Nire lagunak aurreiritziz beteta daude.
Tuckerrek hitz egingo die. Oso lagunkoia da. Ezta, Tucker?
Jendetasun handia du.
Goazen! Lasaitu eta atseden hartu.
Hil egin ditek, demontre!
Eta hemen utzi ditek gorpua, mezu gisa.
Bai, baso alu horretatik kanpo.
Ezin dut sinetsi hau gertatzen ari zaigunik.
Utzi kaka hori! Hemen ez dabil!
Errepidera joan, eta auto bat gelditu behar dugu.
Ez dugu autorik behar. Ez duzue ulertzen?
Garbi dago dena. Gu beren kontra!
Indartsuenaren legea!
Zer ari haiz? Eta aurpegian jotzen banauk, zer?
Hau kontu serioa duk! Ez al duk ikusten?
Bizkor! Norbait dator.
Neska bizkor-bizkorra! Eta ni bapo ari nintzaioan.
Hi bapo aritzen haiz beti. Akatsen bat daukak buruan.
Hori esaten didak beti.
Txabolara itzultzean, neskarekin joko diat, eta gero lanera.
Hil egingo ditek.
Hemen norbait egon duk.
Hemen aizkora bat zagok.
Ikasleak!
Oihu egin berriz. Ozenago.
Ikasleak!
Ez ditiat ikusten.
Ihes egingo zitean.
Utziko al diegu ohar bat? Badaezpada ere, itzultzen badira.
Zerekin?
Honekin.
Ederki, baina mugi. Nire aurpegiak hemorroide bat zirudik.
Bai, ez duk itxura onik.
-Kontuz. -Grabatu egin beharko diat.
ZUEN LAGUNA DAUKAGU
Aurkitu dituzue nire lagunak?
Zer?
Zure lagunak! Ez, ohar bat utzi diegu. Laster etorriko dira.
Zer ari zara?
Zulo bat egiten kaka egiteko. Ez, libratzeko!
Zulo bat kakarako. Ez, libramendurako!
Kanpoko komunzuloa.
Hori da: kanpoko komunzuloa.
Lagunduko dizut?
Zer? Ez, ez! Hau ez da zu bezalako neska gazte batentzako lana.
Baserri batean hazi nintzen. Laguntzen ez banuen, ospa!
-Arau ona da hori. -Bai.
Askotan egin dut hau, zuk sinetsi ala ez.
Lagunduko didazu edo hor geratuko zara niri begira?
Ez, lagunduko dizut.
Ezin dut zuloa bakarrik egin.
-Oso ondo ari zara. -Eskerrik asko.
Gaixorik dago! Bere hilobia egitera behartu du.
Ez dugu astirik. Denok dauzkazue armak?
Zuek hortik joan birrintzeko tresnakoarengana.
Eta zuek potoloarengana.
Ni hemen geratuko nauk.
Beste bat gehiago, eta kitto.
Atera hortik.
Orain!
Zure lagun polit horiek hor daude.
Ondo al zaude?
Allison, esan zerbait.
Tucker! Jainkoarren!
Zer gertatu zaik?
Ondo al hago?
Zer gertatu zaidan?
Mutiletako batek birrintzeko tresnara bota dik bere burua.
Zer?
Zuzenean birrintzeko tresnara!
Zapatilengatik eta galtzengatik ikasleetako bat izan zitekek.
Zer gertatu zaiok neskari?
Kolpea jo, eta komun-zulora erori duk nire ondoan.
-Odol hori hirea duk? -Ez.
Mutiletako batena duk.
Auskalo nondik atera, makil bat tripan sartu, eta hil egin duk.
-Kaka putza! -Bai horixe.
Lasai! Ez negar egin!
Eutsi gogor!
Ederki.
-Bazakiat hau zer den. -Zer?
-Hitzarmen suizida bat. -Zer?
Hona etorri, eta elkar hiltzen ari dituk basoan zehar.
Ene, horrek badik zentzua.
Tresna zorrotz guztiak ezkutatu behar ditiagu!
Badakik zer? Neska ere hil nahi dutela uste diat.
Horregatik portatu ziren horrela neska salbatu genuenean...
...bera hiltzea nahi dutelako.
Zergatik?
Ez zakiat.
Hobe diagu ez jakin.
Jakiten badugu, gu ere hilik nahiko gaitiztek.
Hori egia duk. Orduan, zer? Poliziari deitu?
-Poliziari deitu? -Bai.
-Zer esango diegu? -Gertatu dena.
Oso ideia ona.
"Zer moduz, agentea? Oso egun korapilatsua izan dugu".
"Etxea txukuntzen eta konpontzen ari ginen...
...eta mutil batzuk gure jabetzan elkar hiltzen hasi dira".
Hori da gertatu dena!
Ergela izan behar da horrelako zerbait sinesteko!
Ez dio axola zer gertatu den, gertatutakoak zer dirudien baizik.
Eta gertatutakoak, hain zuzen, nazkagarria zirudik.
Zer demontre egingo dugu?
Kaka hau guztia garbitu behar diagu.
-Oraintxe! -Ederki.
Ez erre, Chloe. Ez din onik egingo.
Hiltzeak ere ez! Baina ez zakiagu hori nola gelditu!
Alde egin behar dugu? Zer arraio ari gara hemen?
Nola joango gara? Ergel horrek furgoneta bila bidali zuen Chuck.
-Goazen oinez! -64 kilometro?
Ez zenituen zapatatxo horiek erosi behar!
Isilduko al zarete?
Elkarlanean aritu behar dugu.
Ez genuen hona etorri behar. Nori bururatu zitzaion?
Chadi.
Oilobusti izutiak zarete.
Hiltzaile ziztrin batzuk etorri, eta denak kakaz blai zaudete!
Ez zarete konturatzen zer suertea duzuen?
Zer arraio esaten ari haiz?
Zenbat jendek izaten du horrelako aukera bat?
Hiltzeko aukera?
Bizitzeko aukera.
Zer egin eta zer ez egin esaten digun jendeaz libratzeko.
Hemen ez dago araurik. Gu beren kontra.
Eta egoerari aurre egiten ez dakienak...
...hiltzea mereziko du, beharbada.
Burutik jota hago.
Entzun duzue?
Chuckek poliziari deitu dio. Goazen!
Ez dugu poliziaren beharrik!
Txakurrek ez zigutek lagunduko.
Ez zarete ezertaz jabetzen, ergelak!
Demontre!
Ez kezkatu.
Hire lagunak ondo egongo dituk.
Gaizki-ulertu bat izango duk.
Ene!
Lagundu!
Hilda dago!
Lasai!
Hil egin dituzte!
Lasai! Sartu autora, eta ea zerbait ikusten dugun.
Txotxolo koadrila!
-Ez diat honetarako barrenik. -Bazakiat.
Ondo sartuta zagok.
Dendan ez zidatek, gero, hau ordainaraziko!
Nik palanka egingo diat eta hik tira egin beste aldera.
Bat, bi, hiru!
Kenduidak!
Aurpegitik, ez! Botaka egingo diat!
Ondo hago! Helduiok hanka batetik.
Kamioira eramango diagu.
Ene bada!
Astuna duk, gero, erdibituta egoteko!
Kaka putza!
-Nik hitz egingo diat. -Ideia ona duk hori.
Zuek gelditu hor.
Nik konponduko dut hau.
Kaixo, agentea.
Pozten naiz zu berriz ikusteaz.
Egun korapilatsua izan dugu gaur.
Oso korapilatsua.
Gure gauzetan ari ginen...
-...gure etxe berria konpontzen. -Gure etxe berria.
Eta, halako batean, auskalo zergatik...
...gazte hauek elkar hiltzen hasi dira gure jabetzan.
Honek birrintzeko tresnan bota du zuzen-zuzen bere burua.
Beste batek makil zorrotz bat sartu du hestegorrian.
Barru-barruraino.
Ez dakit zer eskarmentu izango duzun kontu hauetan...
-...baina gu ikaratuta gaude. -Zeharo ikaratuta.
Astaputz galanta izan behar nuke hori sinesteko.
Ez, jauna.
Astaputza, ez; gizon ulerkorra baizik.
Ondo esplikatu dena, ez dudalako gauza bat ulertu.
Zerbait birrintzen ari omen zineten...
...eta horrek birrintzeko tresnan sartu du bat-batean bere burua?
Horrela gertatu da.
Eta hor barruan daukagun neska ere hil nahi dutela uste dugu.
Zer neska?
Berak argituko luke dena...
....nik nahi gabe korderik gabe utzi ez banu.
-Istripuz. -Istripuz.
Beste neska bat daukazue hor eta korderik gabe omen dago.
Bai, nire logelan dago.
Erakutsidazue, ba, zer egin diozuen.
Zatoz gurekin. Erakutsiko dizugu.
-Hemen utziko dut hanka. -Ideia ona.
Nora doaz?
Ez sartu hor!
Zertan ari da?
Zergatik ez ditu atxilotzen?
Bere begiek argiaren eraginari erantzuten diote.
Gutxienez, ez dago hilda.
Jainkoari eskerrak.
Esan nizuen hemendik urruntzeko, baina ez zenidaten kasurik egin.
Eta orain nahigabeko bi hilketa leporatzen zaizkizue.
Eta zorionekoak zuek, horretan geratzen bada dena.
Psikopata itxura al dugu ba?
Ez da erraza esaten.
Itxurak engainagarriak izaten dira.
Ez, ez, ez!
Ondo al zaude?
Kaka!
Nola ibil daiteke horrekin?
Kendu egingo dik. Suspertu egingo duk, bai horixe.
Ez kezkatu, harrapatu ditut.
Ene, hil egin dute!
Ireki atea!
Esan nian habe alu hori konpondu behar genuela.
Niri ez esan hori! Hire errua duk!
Hi neskarekin jolasean eta ni, berriz, lanean!
Neska horrekin jolasean ibili ez bahintz...
...astia izango genuen habea konpontzeko.
Altxa besoak.
Pikutara zuek, putakumeak!
Segurua kendu behar diok, albo batean daukak.
Ez egin...
Kontuzago ibili behar duk!
Segurua kendu behar ziola...!
-Hi haiz hi, Dale! -Ez zakiat.
Hiregatik ez balitz, ez zuan ezer gertatuko.
Zer?
Samariar ona izateagatik.
"Ene, itotzen ari duk, salba dezagun neska".
-Bizirik zagok, gutxienez. -Ale-alu-ia!
Ez bota neskari errua.
Neskari ez, hiri!
Ez zuan ezer gertatuko, arrantzara etorri ez bagina.
-Orain berdin ziok horrek. -Ez zaidak arrantza gustatzen!
Ez zaik gustatzen...
Zer esan nahi du ez zaiala arrantza gustatzen?
Zera... Gustatzen zaidak... hainbestean.
Barkatu, Tucker. Min eman dik esan diadanak?
Bai, pixka bat.
Non dago Jangers?
Kaka!
Gera hadi hemen.
Basakaikua! Hire txanda duk!
Putakumeak! Txakurra harrapatu didate!
Kaka!
Zerbait egin behar diagu.
Hemen daukak iltze-pistola?
Bai, zer ba?
Geratu hor zoruan. Ez erantzi txanoa.
Babes nazak.
Ez zioat sekula inori tiro egin.
Balio baldin badik, pentsa ezak oholak direla.
-Tucker! -Barkatu.
Hik arreta galaraziek.
Ni atzeko atetik joango nauk. Moldatuko al haiz?
Saiatu niri tiro ez egiten.
Saiatuko nauk.
Zertan ari dira hainbeste denbora?
Ikasleok! Nahi duzue pixka bat?
Gustatu zaizkizue, mutilok?
Beste asko dauzkat oraindik, txoriburu koadrila!
Kaka!
Zer demontre!
Lasai egon.
Basakaikua! Beste tiro bat bota, eta hire txakurra hilko diat!
Txakurra hiltzen badidak, izugarri haserretuko nauk.
Atera ezak neska!
Txakurra hilko diat!
Izugarri haserretuko nauk!
Ospa!
Egun ederra korrika ibiltzeko, ezta?
Ene, mesedez, ez!
Bukatu duk?
Ez zakinat. Ezkutatuta dago?
Baliteke hau izatea gure aukera bakarra.
Tranpa prest zagok.
Esnatzen ari duk.
Zer arraio gertatzen zaizue, mutilak?
Guri zer gertatzen zaigun?
Eutsiok.
Sekula ez naiz erabateko Gaizkitik hain gertu egon.
Usain txar samarra du.
24 orduko babesa zeukan, ustez.
Badakit ondo pasatzen ari zaretela...
...baina niri ez zaizkit zirrara gogorrak gustatzen.
Iritsi zaik zorrak ordaintzeko ordua, basakaikua.
Nire zorrak...
Ondo da...
Aska nazak...
...eta nire hozkailua ekarriko diat.
10-12 garagardo dauzkak barruan. Hiretzat denak.
Ia izoztuta egongo dituk!
Hau Mikeren izenean!
-Dale? -Allison, zer moduz zaude?
Zertxobait zorabiatuta.
Zer gertatu da?
Tira... Ez dakit nola esan...
Izugarria izan da. Ai ene!
Zer lotsa! Barkatu. Neska baten aurrean negarrez!
Lasai, batzuetan ona da negar egitea.
Utziezu malkoei ateratzen.
Horrela hobeto sentituko zara.
Sakon hartu arnasa.
Oso ondo.
Kontaidazu zer gertatu den.
Zaila da esaten.
Zure lagunak...
Zure lagunetakoren batek botikak hartzen ditu?
Zer ba?
Baten bati botika hartzea ahaztu zaiola uste dudalako.
Zer esaten ari zara?
Non daude?
Hor kanpoan eta txakurra eta nire lagunik onena hil nahi dizkidate.
Ez dizut ulertzen.
Badakit. Zentzugabekeria dirudi, baina...
...badirudi zure lagun guztiak batera erotu direla.
Gogoratzen dudan azken gauza da Chad...
...eta Todd guregana korrika.
Ai ene!
Hasieran zu hiltzera zetozela uste nuen...
Gero, elkar hiltzen hasi dira...
Azkenean, gu hil nahi izan gaituzte.
Eta orain txakurra hil nahi didate.
Hiltzea gustatuko zaie, nonbait.
Ez. Okerren bat egongo da. Nire lagunek ez lioteke minik...
Ene, hemen daude!
Ez dira geldituko gu guztiok hil arte!
Lasai. Inork ez dizu minik emango.
Baietz dirudi.
Berekin hitz egingo dut. Zu gelditu hor.
Zer? Ez, ez.
Gaizki-ulertu bat izan da. Gauzak argituko ditugu, bai?
Allison, ez atera! Badakizu zer dagoen hor?
Ene bada!
Allison!
Ikusi dituzu?
Ez.
Ez?
Hori Tuckerren kamisetakoa da.
Zer da hori?
Ai ene!
Ene! Bolotan jokatzeko bi hatzak moztu dizkiote!
Ohar bat dago hor.
"Orain zure laguna daukagu".
"Saiatu bera askatzen".
Zenbat denbora egon naiz korderik gabe?
Hainbat ordu.
Ez dut ezer ulertzen.
Tuckerri lagundu behar diot. Zer kristo!
Nire lagun minak behar nau. Banoa gazte horiengana.
Itxoin, ez ditzagun gauzak okerragotu.
Gauzak ez okerragotzeko?
Ez. Niri min eman nahi zenidala usteko zuten.
Eta zergatik usteko zuten hori?
Ez dakit.
Badakizula uste dut nik.
Dendan ikusi zintuztegun lehen aldian...
...zuen itxura iruditu zitzaigun...
...beldurgarri samarra.
Urduri nengoen. Ez dakit nola hitz egin neska batekin.
Badakit, Dale. Baina ez genekien...
Xelebre itxura neukala iruditu zitzaizuen.
Bai, aurreiritziengatik.
Sentitzen dut.
Ez sentitu. Nire errua da.
Ni bezalako norbaitek zu bezalako neska batekin hitz egiten badu...
...norbaitek hilik bukatu behar!
Dale, hori ez da horrela.
Zure lagunak ikusten badituzu...
...esaiezu nik ez diodala inori minik eman nahi izan.
Dale, geldi. Itxoin!
Ez joan kanpora.
Kaka!
Tucker!
Tucker! Non hago?
Ikasle aluak!
-Tucker! -Bai?
Hire bila noak!
-Tucker! -Bai?
-Tucker! -Dale, tranpa bat duk.
-Zer? -Tranpa bat.
Zer?
O, ez!
Ai ene!
-Tucker! -Dale!
Eskerrak nire zera hartz baten tamainakoa ez den.
Barregarria duk.
Mutiko horrek arazo larriak ditik.
Bazakiat, hortik jaitsiko haut.
Itxoin!
Barkaidak hori.
Opor hauek kaka putza dira.
Tira, goazemak!
Begira zer lekua!
Hemen bizi da Gaizkia.
Ea Allison bizirik dagoen!
Allison! Allison!
Chad!
Zer ari zarete?
Hi salbatzen, tuntuna! Goazeman!
Zergatik hitz egiten duzue ahapeka? Hemen ez dago inor.
Leku hau xelebrea da benetan.
Zer egin dinate, Allie?
Ez zidatek ezer egin. Gaizki-ulertu bat izan duk dena.
Leku hau erre behar dinagu, erabat suntsitu.
Zer? Ez, ez, Chad!
Chad, gelditu!
Ez, Chad. Gelditu!
Ezin duk hori egin. Oporretako beren etxea da.
Entzun ondo. Tuckerrek eta Dalek ez zioten inori minik eman nahi.
Oso jatorrak dituk.
Ez dion tankerarik hartzen kontu honi, ezta, Allison?
Xelebre horiek Gaizkia ditun...
...eta datorkien guztia merezi diten.
Lasai. Azalduko dizuet. Gaizki-ulertu handi bat izan da.
Tucker eta Dale modu onean portatu dira nirekin...
...eta zuek haiek ikaratzen ibili zarete.
Haiek hasi dira, ordea!
Hasi nola? Niri bizia salbatzen?
Horrelako zerbait irakurrita nago soziologiako eskoletan.
Estokolmoko Sindromea du izena.
Bahitua azkenean bere bahitzaileaz maitemintzen da.
-Berataz maitemintzen ari haiz? -Ez. Zer?
Hori modu bat da...
Esadan ez haizela xelebre horrez maitemintzen ari, Allison.
Nola maitemindu haiteke?
Chad, mesedez, ez duk ulertzen.
Xelebre horrez maiteminduta hago, bai ala ez?
-Zer gertatzen zaik? -Esadan!
Aska ezak neska.
Ondo zaude, Allie?
Allie deitu din?
Itxoin! Gelditu pixka batean eta hitz egin dezagun.
Inork ez dio inori minik eman nahi.
Jakina, eta nik sinetsi!
Izorrai, basakaikua!
Kaka jan ezak, gandor-ustela!
Itxoin! Tea egingo dut, eseri, eta lasai hitz egingo dugu.
Ideia ona da hori. Nik hatz-ogitartekoak ekarri ditut.
Garagardo baten bila noak.
Chad, eseri aulki honetan.
Dale, zu eseri hemen.
Ederki. Tearen bila noa.
Kamamila da? Ezin dut hori edan, asma izorratzen dit.
Earl Grey da.
Izugarri gustatzen zait Earl Grey.
Hau egingo dugu.
Zuetako bakoitzak gertatutakoaren bere ikuspegia konta dezala...
...eta bestearena entzun bitartean saiatu bere lekuan jartzen.
Ondo da.
Gure sentimenduez hitz egin behar dugu...
...eta bestearen ikuspegia ulertu, aurrera egin ahal izateko.
Ondo da.
Chad, hasi hadi hi.
Non arraiotik hasiko naiz?
Nahi duan lekutik.
Aspaldi, ni jaio aurretik.
Hain urruti ez, beharbada...
Garrantzitsua dun!
Bera bezalako basakaikuek nire gurasoei eraso zieten.
Orain dela 20 urte izan zen.
Gerran Hildakoen Eguneko Sarraskian.
Basatiki hil zituzten denak; ondo pasatzeko, besterik gabe.
Nire ama ihes egiten saiatu zen, baina harrapatu egin zuten.
Aita etsita zegoen.
Nahiz ez zekien oraindik ama nitaz haurdun zegoela.
Eta aita behartu zuten ama nola torturatzen zuten ikustera.
Baina amak aurre egin zien, eta ihes egin zuen.
Baina nire aitak ez zuen hain suerte ona izan.
Sekula ez zuten bere gorpua aurkitu.
Ni jaio nintzen garaian, ama eroetxean zegoen.
Amonak kontatu zidan hori, berarekin hazi bainintzen.
Eskerrik asko guri hori kontatzeagatik, Chad.
Ni ez nauk hor sartuko.
Chadek esan din ez badira ordu laurden barru bueltatu...
...sartzeko hor tiroka. -Armarik ez daukak eta.
Demontre, neska! Ez ezeztatu nik diodana!
Te bat hartzen ari dira?
Poz handia hartuko nuke orain te bat hartuta!
Ezta pentsatu ere! Tranpa bat dun.
Zerbait egin behar dinagu.
Zure txanda.
Ederki.
Hasteko...
...sentitzen dut zure familia sarraskitu izana. Izugarria da.
Bigarrengoz, nik ez nuen zerikusirik izan horretan.
Nik sei bat urte izango nituen.
Ez zinen zu izango, baina zu bezalako jendea, bai.
Ni bezalakoa? Ez naiz arrainik harrapatzeko ere gauza eta!
Ezta, Tucker? Ez naiz arrainik harrapatzeko gauza.
Egia da. Ez da arrainik harrapatzeko ere gauza.
Ez naiz horretarako gauza.
Ederki. Orain bakoitzak berea kontatu ondoren...
...nola sentitzen zarete?
Hobeto sentitzen naiz.
Zama arindu banu bezala. Bai, ondo sentitzen naiz.
Ederki. Aurreratzen ari gara.
Hasi da ikuskizuna, basakaikuok!
Ene bada!
Kaka zaharra, neska! Zergatik ez haiz makurtu?
Lagundu, Tucker!
Dale!
Zoazte zuen infernura, xelebreak!
Kaka!
Chad, erotu egin haiz?
-Lasai. -Hanka besterik ez da.
Horrekin ez!
Geldi, geldi, geldi! Ez hurbildu!
-Enborra bezala ari da txinpartaka. -Zer usain txarra!
-Kaka! -Ez genuen hor utzi behar.
-Allie, mugi! -Goazen!
Lagunduidak!
Aska nazan, puta itsusia!
-Nire txabola. -Hire txabola.
Oso terapeuta txarra naiz.
Ez da egia. Ez esan hori. Oso ondo egin duzula uste dut.
-Benetan? -Bai, benetan.
Nerbioetatik lehertzeko zorian geunden.
Eskerrik asko, Dale. Oso maitagarria zara.
Mutilok!
Kamionetara joan behar genuke berehala.
Lagundu egin behar genioke.
-Berdin dio. Goazen! -Kamionetara!
-Hik gidatuko al duk? -Goazen, mutilok!
Kontuz ibili. Hau duk geratzen zaidan gauza bakarra.
Ikasle ero horrek ezin gaitik harrapatu.
Dale, kontuz!
Jangers, orain ez, motel.
Allie...
Allison!
Joan egin duk.
Tucker, zer gertatu da?
Neska eraman dik.
Geldiarazi nahi izan diat.
Lasai egon.
Gauza bat esango diat. Ez nauk luzaroan oporretan joango.
Kaka!
Tucker, dena nire errua duk.
Begira nola hagoen.
Ez nion Allisoni hitz egin behar.
Bera bezalakoak eta ni bezalakoak ez genuke nahasi behar.
-Hori ez duk egia! -Egia duk!
Ez nian hirekin hona etorri behar.
Entzuidak!
Gogoratzen haiz umetan igelak harrapatzera joaten ginenean?
Bai horixe.
Lehian ibiltzen gintuan ea nork harrapatuko gehiago.
Bai, baina orain ez duk horretaz hitz egiteko une egokia.
Esaten nian igel gehiago hartzen uzten niala, hitaz errukituta.
Igelak miazkatzen ere uzten hidaan, eta hori barregarria zuan.
Kontua duk ez niala hiri igel gehiago harrapatzen uzten.
Hik gehiago harrapatzen hituen, bizkorragoa hintzen.
-Bai zera, Tucker! -Egia duk.
Esan nahi diat uste duana baino hobea haizela.
Entzuidak. Neska horrek bazakik hori.
Elkarri nola begiratzen diozuen ikusi diat.
Uste diat neskak ondo ikusi duela hi benetan nor haizen.
Auskalo... Hau dena bukatu ondoren...
...baliteke zuek biak elkarrekin ateratzea edo.
Harritzen nauk.
Horretaz ari nauk, motel. Ezezkoan hago beti.
-Ederki. -Nahikoa duk.
Mutil ona haiz.
Bizkorra eta indartsua...
...eta ez haiz hik uste bezain itsusia.
Eskerrik asko, Tucker.
Hori asko duk higandik etorrita.
-Bizitza laburra duk. -Bazakiat.
Norberak joan behar dik nahi duenaren bila.
Joan neskarengana, Dale.
Orain dik hire premia handia. Erortzen ari duk beti...
...eta buruan kolpeak hartzen, eta tentelduta geratzen.
Nora eraman duen ere ez zakiat.
Jangersek jakingo dik.
Baina ez haut hi hemen utziko.
Ez, ez. Ni ondo nagok. Hoa.
Adiskideak betiko?
Nire adiskiderik onena betiko.
-Ai ene! -Barkatu.
Min handia egin didak.
Bazakiat. Sakon hartu arnasa. Ahotik.
Hoa neskaren bila.
-Egidak mesede bat. -Nahi duana.
Emaiok jipoi eder bat ikasle kakati horri.
Lepoa bihurrituko zioat zital horri. Hi gera hadi hemen.
Goazemak, Jangers!
Portatu haiz, Jangers!
Neuk konponduko diat hau. Hi gera hadi hemen.
Ez kezkatu nitaz. Bazakiat zertan ari naizen, gutxi gorabehera.
Geratu hemen!
Zer gertatzen zaik?
Zer gertatzen zaidan? Badakin nola ibili naizen hi salbatzeko?
Horiek bezalako basakaikua bihurtu haiz niretzat.
Hiri barkatzeko prest nagon.
Baina erregutu egin beharko didan.
Ez dun barkamen-musu politegia izan.
Adiskidetzen ari bagara, grina handiagoz musu eman.
-Chad, mesedez. -Hasi besterik ez gaitun egin.
Mesedez!
-Ari haiz berotzen. -Geldi, mesedez!
Ez, ez naun geldituko. Hasi besterik ez naun egin.
Basakaiku psikopata bat nahi huen? Hemen daukak ba.
Allie, ni naiz. Lasai.
-Dale? -Bai.
Zer jantzi duzu?
Horrela beldurgarriago nengoela uste nuen. Ez al da hala?
Bai.
Primeran!
Dale, lagunduko didazu?
Banoa. Itxoin pixka bat.
Zer daukagu hemen?
Eskerrik asko nigana etortzeagatik.
Ez horregatik. Bide batez etorri naiz, beraz...
Zer polita! Basakaiku atzeratua bere neska kuttuna salbatu nahian.
Zer-nolako korapiloa da hau?
Irabaziko duala uste duk, baina oker hago.
Neskari agur esateko ordua da.
Ez hidaan traizioa egin behar, Allison.
Ondo da. Untxia hemendik ateratzen da zuhaitzetik.
Oso gaizki. Ondo al hago?
Nik ez bainian minik eman nahi.
Ordua duk ni sentitzen ari naizen mina hik sentitzeko.
Hator hona, ikasle baboa!
Goazen hemendik!
Mugi!
Hemendik!
-Dale, tori! -Emadazu!
Kutxa pare bat jarri. Ene, mutil hori gogorra da, gero!
-Ondo zaude? -Bai, ondo nago.
Badirudi inor ez dela aspaldi hemen egon.
Zerbait behar dugu arma gisa. Zerbait handia eta puntaduna.
Honekin moldatuko naiz.
Tira, ez.
Ene!
-Dale! -Zer?
Etorri hau ikustera.
-Begira. -Zer?
Ez zaizu ezaguna egiten?
-Hori ez al da sheriff hila? -Ez, erdiko argazkia.
Hor beheko "Kentucky Fried" ikaslearen antza du.
-Bai. -Zer bitxia!
"Polizia Gerran Hildakoen Eguneko hiltzailea atxilotzen".
"Bizirik ateratako emakume bakarra bortxatu eta torturatu dute".
"Psikiatriko batean dago orain".
Konturatzen al zara? Chadek esan du ama harrapatu ziotela...
...eta ez zutela inoiz aurkitu aitaren gorpua.
Aurkitu dugula uste dut.
Zer demontre!
Iritsi zaik ordua, xelebre hori!
Itxoin! Itxoin!
-Hi ere basakaikua haiz. -Ixo!
Horko hori hire aita duk, ezta?
Ez. Ez!
Egia duk, Chad. Hi ere erdibasakaikua haiz.
Ez da posible.
Gezurra esan zidaten.
Nola egin zidaten hori?
Ez zitean nahiko hik egia jakitea.
Ez dago egiarik.
Dena gezurra da.
Zer egin duzu?
Anthemis nobilis.
Zer?
Kamamila-infusioaren osagaietako bat da.
Erreakzio anafilaktiko bat eragiten die alergia dutenei.
Esan nizun bezala, oso gauza bitxiak gogoratzen ditut.
Baina ondo jarriko da inalagailua arnastean.
Edo ez.
-Prest? -Bai. Hortzak?
-Hortzak ondo dauzkazu. -Ederki. Segundo bat.
Bart gauean hemen gertatutako nahaspila ikertzen ari dira.
Ustez ikasle burutik desorekatu batzuen suizidioa zirudiena...
...burutik egindako baten hilketa izan liteke...
...nahiz bere gorputza oraindik ez duten aurkitu.
Zer moduz, motel?
Eman dizkidaten botikez leporaino nagok.
Nabaritzen zaik.
Nire hatzak aurkitu ditiztek. Begiraiek.
Gauza bat esango diat.
Ez diat uste horrelakoak zirenik.
Ez zaizkik bitxiak iruditzen?
Ez, egia esan, ez.
Naturalak ziruditek, onak.
Bide batez, gauza bat ekarri diat.
Itxi begiak.
Ireki.
Motel, PBR bat!
Hau bai ederra!
Eta hotza zagok, edo behar luke. Begira, lastotxo malgu bat.
Hire xurgagailurik kutunena.
Ez ito. Atseden hartzen utziko diat.
Edan gustura. Etortzen naizenean, gehiago ekarriko ditiat.
-Dale? -Bai?
Galdetu al diok neskari?
Galdetu zer?
Ea hirekin atera nahi zuen, Jainkoarren!
Tira ba...
Galdetu behar nioan, baina azkenean ez nian aukerarik izan.
Dale, ez daukak erremediorik.
Horretan arrazoi izango duk, beharbada...
...baina boloetan primeran aritzen dela esan zidak...
...eta, beraz, bolatokira joatekoak gaituk.
-Kakagixona! -Banoak hemendik.
Dale Dobson, hi bai zorioneko gizona!
Hasiberriaren suertea izango da.
Neska horrek hatz apartak zauzkak bolotan jokatzeko.
Bazakiat. Aizak, B.J. Gauza bat esango diat.
Bizitza laburra duk. Behar duana hartu, gauzak ez zatoztek zerutik.
-Arrazoi duk. -Bazakiat.
Neskarekin hitz egitera noak.
Entzun. Ez urduri jarri eta herorri izan.
Hoa, motel.
Ondo moldatzen naiz honetan, ezta?
Primeran, Ally. Ea ez zaizun ergelkeria bat iruditzen...
...gauzatxo bat ekarri dizut eta.
-Zer jatorra. Ez zen beharrezkoa. -Badakit, baina ekarri nahi nizun.
Ene bada!
-Badakizu zer den? -Bai, kasko bat.
Kasko arrosa bat. Hobe duzu gaur ezkero hori janztea.
-Eskerrik asko. -Ez horregatik.
Aparta da.
Aizu, Dale, benetan sentitzen dut gertatutako guztia.
Zer diozu? Zergatik? Nik primeran pasatu dut.
Heriotzengatik eta gure gainean isuritako odolagatik ez balitz...
...hori ez baitzen batere dibertigarria izan...
...gainerakoan, oso ondo pasatu nuen zure ondoan.
Eta utzidazu gauza bat esaten.
Ez baitakit noizbait elkarrekin berriz egongo garen...
Esan nahi dizut...
Nik gauza bera sentitzen dut.
-Benetan? -Benetan.
Ez al genioke lagundu behar?
Ez, pikutara!
Berdin dio.
AZPITITULUAK: Jon Muñoz